CELEX: 52021PC0313
Language: ro
Date: 2021-06-18
Title: Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) 2019/216 al Parlamentului European și al Consiliului în ceea ce privește contingentul tarifar al UE pentru carnea de vită de calitate superioară din Paraguay

COMISIA EUROPEANĂ
            Bruxelles, 18.6.2021
            COM(2021) 313 final
            2021/0146(COD)
            Propunere de
            REGULAMENT AL PARLAMENTULUI EUROPEAN ȘI AL CONSILIULUI 
            de modificare a Regulamentului (UE) 2019/216 al Parlamentului European și al Consiliului în ceea ce privește contingentul tarifar al UE pentru carnea de vită de calitate superioară din Paraguay 
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               La 29 martie 2017, Guvernul Regatului Unit a notificat Consiliului European intenția Regatului Unit de a se retrage din Uniunea Europeană (UE). La 1 februarie 2020, Regatul Unit a devenit o „țară terță”. Începând cu 1 ianuarie 2021, după încheierea perioadei de tranziție, politica comercială comună a Uniunii Europene nu se mai aplică Regatului Unit.
            
            
               Decizia Regatului Unit de a se retrage din UE a creat necesitatea de a „repartiza” angajamentele cantitative cuprinse în lista de 143 de contingente tarifare a OMC-UE28 în agricultură, pescuit și industrie. UE a declanșat acest proces la Geneva în octombrie 2018. Baza acestei abordări a fost de a menține în întregime în viitor volumul existent al fiecărui contingent tarifar, dar împărțit între două teritorii vamale separate: UE-27 și Regatul Unit.
            
            
               Paraguay dispune de un contingent tarifar de 1 000 de tone pentru carnea de vită de calitate superioară (număr de ordine 094455), care nu este inclus în lista OMC a UE. Acest contingent tarifar a fost inclus în mod eronat în exercițiul de repartizare și, prin urmare, a fost redus la 711 tone pentru UE-27, fără deschiderea unui volum corespunzător de partea Regatului Unit. 
            
            
               Aceasta înseamnă că accesul Paraguayului pe piață a fost redus de la 1 000 de tone la 711 tone, cu aplicare de la 1 ianuarie 2021.
            
            
               Prezentul regulament de modificare vizează restabilirea volumului corect al UE-27 (1 000 de tone) pentru contingentul tarifar 094455.
            
            
            
               •Coerența cu dispozițiile deja existente în domeniul de politică vizat
            
            
               
                  Prezenta inițiativă este în concordanță cu acțiunile în curs ale UE menite să asigure o abordare ordonată a consecințelor retragerii Regatului Unit din UE.
               
            
            
               •Coerența cu alte politici ale Uniunii
            
            
               
                  A se vedea justificarea anterioară.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               
                  Articolul 207 alineatul (2) din Tratatul privind funcționarea Uniunii Europene (TFUE).
               
            
            
               •Subsidiaritate (în cazul competențelor neexclusive) 
            
            
               
                  Politica comercială comună este un domeniu în care Uniunea deține competența exclusivă.
               
            
            
               •Proporționalitate
            
         
         
            
               
                  Măsura prevăzută este singura modalitate de a asigura rezultatul dorit.
               
            
            
               •Alegerea instrumentului
            
            
               
                  Dispoziția inițială a fost stabilită printr-un regulament al Parlamentului European și al Consiliului. Prin urmare, pentru modificarea acesteia este necesar un nou regulament al Parlamentului European și al Consiliului.
               
            
            
               3.REZULTATE ALE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               •Evaluările ex post/verificarea adecvării legislației existente
            
            
               
                  Nu se aplică.
               
            
            
               •Consultări cu părțile interesate
            
            
               
                  Nu se aplică.
               
            
            
               •Obținerea și utilizarea expertizei
            
            
               
                  Nu se aplică.
               
            
            
               •Evaluarea impactului
            
            
               
                  Nu se aplică.
               
            
            
               •Adecvarea reglementărilor și simplificarea
            
            
               
                  Nu se aplică.
               
            
            
               •Drepturi fundamentale
            
            
               
                  Prezenta propunere nu are niciun impact asupra drepturilor fundamentale. 
               
            
            
               4.IMPLICAȚII BUGETARE
            
            
               
                  Nu se aplică.
               
            
            
               5.ALTE ELEMENTE
            
            
               •Planuri de punere în aplicare și măsuri de monitorizare, de evaluare și de raportare
            
         
         
            
               
                  Nu se aplică.
               
            
            
               •Documente explicative (în cazul directivelor)
            
            
               
                  Nu se aplică.
               
            
            
               •Explicații detaliate referitoare la dispozițiile specifice ale propunerii
            
            
               
                  Articolul 1 modifică Regulamentul (UE) 2019/216 al Parlamentului European și al Consiliului pentru a împiedica repartizarea contingentului tarifar cu numărul de ordine 094455.
               
               
                  Articolul 2 prevede intrarea în vigoare a regulamentului la șapte zile de la data publicării în Jurnalul Oficial al Uniunii Europene.
               
            
            
               2021/0146 (COD)
            
            
               Propunere de
            
            
               REGULAMENT AL PARLAMENTULUI EUROPEAN ȘI AL CONSILIULUI
            
            
               de modificare a Regulamentului (UE) 2019/216 al Parlamentului European și al Consiliului în ceea ce privește contingentul tarifar al UE pentru carnea de vită de calitate superioară din Paraguay 
               
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 207 alineatul (2),
            
            
               având în vedere propunerea Comisiei Europene,
            
            
               după transmiterea proiectului de act legislativ către parlamentele naționale,
            
            
               hotărând în conformitate cu procedura legislativă ordinară,
            
            
               întrucât:
            
            
               (1)Ca urmare a retragerii Regatului Unit din Uniune, Uniunea și Regatul Unit au notificat celorlalți membri ai Organizației Mondiale a Comerțului (OMC) că nivelul lor actual de acces pe piață va fi menținut, dar repartizat între Uniune și Regatul Unit. Metodologia acestei repartizări, precum și noile volume pentru UE-27 sunt prevăzute în Regulamentul (UE) 2019/216 al Parlamentului European și al Consiliului
                  1
               .
            
            
               (2)Este necesar să nu se repartizeze contingentele tarifare ale Uniunii care nu fac parte din lista de concesii și de angajamente a Uniunii.
            
            
               (3)Prin Regulamentul (CE) nr. 1149/2002 al Consiliului
                  2
                s-a deschis un contingent tarifar de import de 1 000 de tone de carne de vită de calitate superioară, proaspătă, refrigerată sau congelată. Deși nu face parte din lista OMC a Uniunii, acest contingent tarifar a fost repartizat incorect prin Regulamentul (UE) 2019/216, volumul lui reducându-se astfel cu aplicare de la 1 ianuarie 2021. Prin urmare, ar trebui restabilit volumul inițial al contingentului tarifar respectiv.
            
            
               (4)Prin urmare, este necesar ca Regulamentul (UE) 2019/216 să fie modificat în consecință,
            
         
         
            
               ADOPTĂ PREZENTUL REGULAMENT:
            
            
               Articolul 1
            
            
               În partea A din anexa la Regulamentul (UE) 2019/216, se elimină rândul referitor la numărul de ordine 094455 (Carne de calitate superioară de animale din specia bovine, proaspătă, refrigerată sau congelată din Paraguay).
            
            
               Articolul 2
            
            
               Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  
                        Regulamentul (UE) 2019/216 al Parlamentului European și al Consiliului din 30 ianuarie 2019 privind repartizarea contingentelor tarifare incluse în lista OMC a Uniunii în urma retragerii Regatului Unit din Uniune și de modificare a Regulamentului (CE) nr. 32/2000 al Consiliului (JO L 38, 8.2.2019, p. 1).
               
               
                  
                     (2)
                  
                        Regulamentul (CE) nr. 1149/2002 al Consiliului din 27 iunie 2002 privind deschiderea unui contingent autonom pentru importurile de carne de vită de calitate superioară (JO L 170, 29.6.2002, p. 13).